ହୋଲି ଖେଳକୁ ନେଇ ୨ଗୋଷ୍ଠୀ ମଧ୍ୟରେ ମାରପିଟ, ଥାନାରେ ମାମଲା March 24th, 06:29 AM March 24th, 06:29 AM\nଗୋପାଳପୁର,୨୪ା୩(ଡି.ଏନ୍.ଏ.)-ଗୋପାଳପୁର ଥାନା ଭାବିନାରୟଣପୁରରେ ଶୁକ୍ରବାର ହୋଲି ଖେଳବେଳେ ରଙ୍ଗ ଲଗାଇବାକୁ ନେଇ ୨ଗୋଷ୍ଠୀ ମଧ୍ୟରେ ମାରପିଟ ହୋଇଛି। ଏ. ଜଗନ୍ନାଥଙ୍କ ଅଭିଯୋଗ ପ୍ରକାରେ ନଂ.୩୫/୧୯ ଓ କେ. ରଘୁନାଥଙ୍କ ଅଭିଯୋଗ ପ୍ରକାରେ ନଂ.୩୬/୧୯ରେ ମାମଲା ରୁଜୁ ହୋଇଛି। ଗୋଟିଏ ଗୋଷ୍ଠୀ ରଙ୍ଗ ଖେଳୁଥିବାବେଳେ ଅନ୍ୟଏକ ଗୋଷ୍ଠୀର ଯୁବକମାନେ ଆସି ତାଙ୍କୁ ରଙ୍ଗ ଲଗାଇଥିଲେ। ଫଳରେ ଉଭୟ ଗୋଷ୍ଠୀ ମଧ୍ୟରେ ଠେଲାପେଲା ଓ ମାରପିଟ ହୋଇଥିଲା। ଶନିବାର ସନ୍ଧ୍ୟାରେ ଗୋଟିଏ ଗୋଷ୍ଠୀର ୩ଜଣ ଏକ ବାଇକରେ ଯାଉଥିବାବେଳେ ପୁକୁଡିବନ୍ଧଠାରେ ଅନ୍ୟଏକ ଗୋଷ୍ଠୀ ପକ୍ଷରୁ ଆକ୍ରମଣ କରାଯାଇଥିଲା। ଏଥିରେ ଜଣେ ଆହତ ହୋଇଛନ୍ତି। ଖବର ପାଇ ଗୋପାଳପୁର ଥାନା ଅଧିକାରୀ ବିବେକାନନ୍ଦ ମହନ୍ତ ଘଟଣାସ୍ଥଳରେ ପହଞ୍ଚତ୍ଥିଲେ। ସାଧାରଣ ନିର୍ବାଚନ ଥିବାରୁ ୨ଦଳ ମଧ୍ୟରେ ଛକାପଞ୍ଝା ଆରମ୍ଭ ହୋଇଯାଇଛି। ଗ୍ରାମରେ ଉତ୍ତେଜନା ଲାଗି ରହିଛି। ଏନେଇ ବ୍ରହ୍ମପୁର ସଦର ଏସ୍ଡିପିଓ ଜୟନ୍ତ ମହାପାତ୍ରଙ୍କୁ ଯୋଗାଯୋଗ କରିବାରୁ ମାରପିଟ୍ ଘଟଣାରେ ୩ଜଣଙ୍କୁ ଥାନାରେ ଅଟକ ରଖି ପଚରାଉଚରା କରାଯାଉଛି। ଅନ୍ୟ ଅଭିଯୁକ୍ତଙ୍କୁ ଖୁବ୍ଶୀଘ୍ର ଗିରଫ କରାଯିବ, ଘଟଣାପ୍ରତି ତୀକ୍ଷ୍ଣ ନଜର ରଖାଯାଇଛି ବୋଲି ସେ କହିଛନ୍ତି।
